als_Latn dik_Latn sag_Latn
Një masakër e vërtetë po ndodh në Parkun Kombëtar të Qafë-Shtamës.
Prej javësh dhe muajsh ka nisur prerja masive e pemëve të këtij parku për t’u përdorur për shitje. Sikurse dëshmohet edhe nga fotot, transporti i drurëve bëhet në orët e vona të natës për t’i shpëtuar kontrolleve. Sipas dëshmitarëve të zonës, automjetet që kryejnë këtë krim dhe masakër ekologjike janë të vetë Parkut Kombëtar që në fakt duhet të kujdesen për ta mirëmbajtur atë.
Automjetet janë të shumta dhe në radhë kalojnë në orët e vona për të zbritur në drejtim të destinacionit të biznesve që i kanë porositur blerjet. Asnjë dru dhe asnjë automjet nuk mund të lëvizë nga ky park pa patur një leje nga autoritetet. Kjo sepse është lehtësisht e bllokueshme. Në fakt gjithçka bëhet e koordinuar mes struktuarve që në fakt duhet të ishin në mbrojtje të këtij Parku Kombëtar. Trafiku i kësaj lëndë drusore kryhet me garanci të plota nga strukturat e pushtetit, të cilat janë po ashtu të mirëorganizuar edhe në ndarjen e fitimeve të shitjes së lëndës drusore. Askush nuk i ndalon këto makina. Ato vijojnë të qeta udhëtimin për kilometra të tëra, duke shmangur të gjithë problemet, sepse kanë një mbrojtje të plotë.
Një nga premtimet e kësaj qeverie ishte se do të vendoste si prioritet mbrojtjen e pyjeve, ndërsa ajo që po ndodh sikurse e dëshmon edhe rasti i Qafë-Shtamës është shkatërrimi i plotë dhe masakra edhe në parqet kombëtare që duhet të ishin të mbrojtura nga shteti.
als_Latn als_Latn als_Latn als_Latn